钦定古今图书集成/明伦汇编/氏族典/第414卷 > 《廖用贤尚友录》 > 伍礼
## 钦定古今图书集成/明伦汇编/氏族典/第414卷 > 《廖用贤尚友录》 > 伍礼

按《江西通志》：“礼字天秩，临川人。父绍庸，任常山教谕，
卒于官，门弟子肖像于学宫。正统初，由明经仕苏州
训导，历升知曹州。有权幸据民田六千七百馀顷，恃
势陵轹，居民流散，礼执奏之，得复所侵地。在官清苦
自厉，士民爱而怀之。升南阳府知府，未至卒。所著有
《南坡集》。”